છેક ૧૫૨૧માં ફર્ડિનાન્ડ મેગલન નામના એક પોર્ટુગીઝ સાગરસાહસિકે પોતાના જહાજમાંથી ૨,૩૦૦ ફૂટ લાંબું દોરડું દરિયામાં ઉતાર્યું હતું અને એ પેટાળ સુધી પહોંચ્યું નહીં એટલે તેણે તારણ બાંધ્યું કે મહાસાગર અગાધ છે! કદાચ ત્યારથી શરૂ થયેલી સફર હમણાં, માર્ચ ૨૦૧૨માં ફિલ્મ સર્જક જેમ્સ કેમેરુન પ્રશાંત મહાસાગરમાં લગભગ ૩૫ હજાર ફૂટની ઊંડાઈએ પૃૃથ્વીના સૌથી ઊંડા સ્થળ સુધી પહોંચ્યા ત્યાં સુધી વિસ્તરી છે.